Ede: Bible for 1 Peter, 2 John, 2 Peter, 2 Thessalonians, 3 John, Jude, Philemon, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

2 Thessalonians

Chapter 1

MARINGGINA YEMMI TANAH WANNO TESALONIKAj ¹Maringgina walina baru Paulus, silwanus monno Timotius arona jemaat Tesalonika wali bara Mori, amanda, monno marambah Yesu Kristu ²Kanurru kanenggha awalina barra Mori amanda monno marambah Yesus Kristu³engange mbama dengia na morima oro ngara kua oledadi, monno linha memapo, na timbu na awara paluange mono nepakolemu namatambah kalage. ⁴ne niawe na kalanda kaina urra dewe kaima yamme barra tindi jemaat Allah na timbue atewaimu ne tillu moripa ndatoma nepapadamu. ⁵nyawe i,na penghakiman adila wali barra morida yemmi a layaka tubana sanghani Allah monno dekuge malerruka.⁶banyapowe na diawe linna na Morida natutue bataudeluna na malerruka papodami. ⁷a yami wee maringgi ne yemmi a materruka linna kaiya yamme, nemmi banna baghe loddo kamurrina manghu ngarakua pawai plimmana a ekangai. ⁸ne api a wengara, atutuwe loddo tau delu oro ata ndappa wai lii mbiha Yesu Morida ghitta.⁹Hidda apodaghe tagurekku wali murri wali, marri awali barra Mori sanghaneina aboto. ¹⁰ammini monno ndadeikawa n etillu ata errina, Mori monno modeika wunda barra ngarakua ata apawai apadeku.¹¹Ne nyamawe, yamme mbama sambayangha tubami yemmi, ngaini Mori mbana pangedami yemmi atutu aponnuwe nepabei atena Mori aro mbipa pawillinghe ne dua monna pawilli wanghe ne dakkota pawessi morida. ¹²ngaini ne ngara Mori Marambah Yesu deia wunda ne atendanamu monno yemmi neemi atendana mori atubawe ne kanuiurru Mori monno Mori Yessu Kristu.

Chapter 2

¹Ne balinawe tubawe amini mori yesu kritu mono dukige appa kua ngara debba nda mono nia. yamme ma denggi wu, ole n'dandi -ole n'dandi, ²Gha'i yemmi emmana ngetana bullana papa ngedanamu ato n'da mono pamandara atemu waimu na Mori mba ammi bani amai awalina roh ato papana'o yo awali mbarama.³Inda nga'ikanni iya ata arawige ne n'dadua .Ne lodo n'daiki amai orona ata abokala ⁴A'katto tekke mono peneghe bodona aro n'da ngara kua n,da waina li'ina Ama Rawi; mono na wali na deke padou madi'i nane Uma Ama Rawi mono na bogho wekina sebgai Alla.⁵Du lolo kiwe neti baku palolo dengga ngu, baku teki ngu ne mbaramu ? ⁶Ne balinawe mu paddege appa ya apatuya nia ka nebalinawe na bogho wekki na ⁷Oro kabalika tangira paghili, nia apattuya tetap appatuya dukki a kaini.⁸Niaka ata a bokala aboghoni. Takka, na Mori na pamateyi apanghu nghau mono na pa mennayi dukki ba ammini. ⁹Pa mai dengga na ata bokala na pagaina ne papaghili kaballika, mono appa ole n'da mujizat n'da linna. ¹⁰Ngara kua a bokala n'da manggu dukkana toron'da ghida a bokala oro nda beimba n'da pateki a keketa baliyi wali doku dengga n'da.¹¹Takka nia, Ama Rawi na panggindige ne abokala langgutakka nga'i kadda waingge ne a n'da linna takkana. ¹²Nia ka ne hidda ngara kua n'da akolege di hakimi hidda n'da waige li'ina Ama Rawi mono abeige bokala. Apedeghu kanna waige li'ina amarawi.¹³Ole ndandi pamanawara n'da Ama Rawi, yamme ma pamandu ge ate waima aro mbarana Ama Gholo Ama Rawi tutumu. Na Ama Gholo Ama Rawi na pede mema baghu melalui pa atemu. ¹⁴Nia ba Ama Rawi na pamaingghu na paleduge li'ina nga'i ka wainge Tubana ne sangadina Maromba Yesu ¹⁵Nia we ole ndandigu terre pamanduge ate waimu apaya papa nungga n'daku li pateki mono surata danama¹⁶Ne balinawe , kirana Mori Yesu Kritu n'douna mono Alla Ama n'da amanawara n'da nia ayanda weemaringgi wee malala. ¹⁷Pamandungge atemu ne'e papaghilimu mono ngara papa tekkimu.

Chapter 3

INAWE TABAYANGNA AWALINA PAULUSA ¹Ne ba linna we dughu ole ndandigu, tabang gamma, nga'i ka li'ina Ama Rawi kanna ngetangge ba deikawe wundawe linna a gha'i na mbaramu. ²Nga'i n'da pasela n'da wali ata-ata abokala ara n'da rengge li'ina Ama Rawi ne ate wai n'da. ³Takka, Ama Rawi engga ni tiddi mbaramu , Na katto gue atemu mono na karaghaghu wali ata a'bokala.⁴Yamme na mandungge ate papangedama mbara Mori a'aro mbaramu ne appaya papaghilimu toro n'da nyaro ngara kuan'da awali papareta maddi. ⁵Na mori nga'i kana pamandu ge we ate mu aro mbarana Ama Rawi olena nani kritu.toro n'da papaghili.⁶Ole ndandigu, nebalinna we mayaghu pareta mbaramu, ne ngara na Mori n'da yesu kritu, nga'i ko marro waiddi wali dughu ole ndandi a magho momo n'da dekuna pareta a linna pakolemu a wali mbarama ⁷Yo'u n'douna mu pandengge, appa ya parawi a an'da n'dua oro ngge ne yamme damma magho ki etti bama palolo dengga ghu. ⁸Yamme kaina damma nga'a a awaki, nga'a ata ne ba damma yage wellina.Takka yamme ma paghili gede mono lodo nga'i ka damma padeito kaddawe ia ata-ia ata a gha'i na tidi mbaramu ⁹In'da nia kiwe mba nda'i n'dou ma takka ma ya wekki ma ga'i ka tudda aro mbaramu kai dekuna¹⁰Ne balinawe ne poma mabaramu, ma yaghu pareta: "Na ata n'da beina paghili, nga'i kadana nga'a kanna." ¹¹Eka po damma rengge nga'i ia ata-ata ane 'e na tidi mbaramu amoripa a magho, n'da beina paghili, takka na beina paghili damangu oro na. ¹²Ata a linna, yamme ma patera mono ma pa nungga ni nga'i kanna waina ngara na yesu kritu kanna paghili kadenna mono kanna nga'a kakisa ndou na.¹³Mno yemmi, ole ndandi ghu, emmana dukka na rawige a n'dua. ¹⁴Ne ba nga'i ko ata n'da rengge gamma patekima surata danna yani tadanatti ata mono emmana oleni nga'i kanna makke. ¹⁵Takka emmna kamukani, takka paloloni lara, pagaina ole ndandimu KADUKA PATEKI¹⁶Nia ndouna mori pu'u weemaringgi a yaghu moripa ia lodo - ia lodo. Mori kritu na palolo dengga ngara kuan'da. ¹⁷Yauwa Paulusa, ku tulisaghu weemaringgi ku waina limma doughu ka gha'i tadana asli nawe surataghu.Linna bawe patulisaghu. ¹⁸Weemaringgi awalina Mori yesu kritu na palolo pamagho ngara debba n'da.

Titus

Chapter 1

SALAM TUBANA TITUS ¹Awalina mbarana Paulus, wella lima wella nghaina Maremba Alla mono Yesu Kritu, papa tuka'nda oron'da ura dewa ata-ata paden'da Alla Mori mono pande papareta n'da padua dengga. ²Nga'i kada kolenge moripa an'dua, patekin'da etopona kawungga tana mono langita awali mbarana Alla an'da tau akala. ³Nga'i lodona Na tekekiwe li'ina mbara ata pawaina adekunawe paretana Alla Mori.⁴Mbarana Titus, ana na pawaina ne ate wai na aro mbara ghita. Weemaringgi weemala awalina Alla, Ama mono Yesu Kritu.Papa nghili na Titus mbana pede ata manggolopopa. ⁵Oro linawe nia kaku ngga'i nggu nia kaku ngga'i nggu ne'e Kreta, kaniawe kao kolengge kadukkana apaya papareta n'da mono akeketayi ata panggolopa ne'e kotadana, alinanawe papa na'o nggu mbaramu.⁶Nia ata n'da mbokala, iya kini mawinena, apangghu ana na awaingge li'i na Ama Rawi, mono n'dapa tekin'da ata abokala. ⁷Mala, na ata panggolopa nia ata nda mbokala nia pawai nda wella limma wella gha'ina Maremba Alla, dana padeika wekikina, dana n'getakina m'bani, ndana enuki, dana beikina patauna, mono dana beikina deke utu kalua.⁸Dekukongge a bebinani patulu, amanawarani a n'dua, kana pa atewe, kanatindina, kana patu wekina. ⁹Atere wainge ne li'i Ama Rawi atuba we papa nungga, ngga'i kana pandengge pa lolona lara dekungge papa nungga n'dua mono paboto n'da sala n'da ata katara nganga.¹⁰Mala luandi ata n'da pa to'o apa ngen'dangge a n'da n'dadua, beina mapodeta, nginda awalina iya kalimbu ata. ¹¹Hida ata alinana patodi ngada n'da orongge ghida appa milla yi ngara kua n'da dughu ole ndandi n'da, mono panungga waingge ada n'dua, nia ka pa kolen'da pamake dengga we.¹²Na iya ole nda na maremba n'dou n'da lidangge " Nia taka ata kreta kawosoka ngga'i a bokala, ata a boto tanaikona. ¹³Pateki nda linna takka bawe, oro bania we kowe , teki n'da we mono pakatto n'dawe ngga'i kan n'da katto ge pa ate wai n'da.¹⁴Emmana selu rengge lara neghe ata yahudi mono papareta n'da ata-ata nda deiba we li'ina Ama rawi.¹⁵Mbarana ne an'dia n'gara kuan'da ata an'dia.Taka ata abokala mono nda waingge li'ina Ama Rawi, ndaki pengghu ki iya ata an'dia orongge papa ngeda mono ate wai nda na bokala we. ¹⁶Apandeni Maremba Alla , takka ne parawi n'da wai takka kini na Maremba Alla. Pamadinggila denggayi, n'da dekukina pateki ,mono nda taraki papa nghilige ne an'dia.

Chapter 2LII PARETA ADIA

¹Ne balinawe, yemi panunga adua atuba we ne papa nungami ne dakota paghesi. ²ngara kua buamane apa ate patu wekina, pa akana, pangeda apa wesi, dakota paghesi na urra dewa.³Monno ngara kua buawine apa ate tekiwe pata adia inda kangaruka kana ole atamu, ne balinawe panunga ge adia.⁴Ne balinawe , ngara kua a kolege ne patekki ngara kua mawinne apa ate, manawaradi ole ummami, monno manawaradi anami. ⁵paradaka wekina, pangeda apaghesi, paghilige adia, kanaluge atemu, monno radaka bara ole ummamu, gainagu ne Liina Mori kada wango waikage.⁶Linna kaiwe, bata panungadi ngara kua buamane, buawinne, kaaputa wekida. ⁷Ngara kua, rawi toumu adia ngara kua pariwamu gai da damu keketa wekikana kadamu banikana. ⁸Ne pateki adia kadana dadikawe ne pamake denga, kada renge kawe ne pa tekeda adia tuba touda.⁹Ngara kua ata papawededa, mu pakaponi na ata paama ba lango ka appako papaghilli, panghilli kaenga dianawe papangedada, monno inda tarangangakana. ¹⁰Inda kedu kana, boghoge ne patamu adia, barana Mori, ngara kua patekina atulu gatada.¹¹Ne kanurru payana Amarawi nia a ngindi dawe urra dewa da na pa tubawe bara ngara kua ata. ¹²Gai kana paghesiwe bata tolakawe ne a da dia, monno parawi adiraka penu tana. ¹³Ne balinawe taremage kanurru kanengga awalina barana Alla mori Yesu Kretu.¹⁴Na ya wekina tuba da ghitta adiraka mono asala na palousoda wali adadia, monno ata awaini Amarawi abeige padege ne parawi adia.¹⁵Tekki ngara kua dawe, panungadi monno palologe lara ne adia lango takka, ka daiki kana ata adekegumi yemmi apa kii gumi dewami.

Chapter 3

CARA MORIPA ALINNA TAKKANA ¹Palolodawe ga'i karengi ata pareta monno ata rato , ga'i karengida patekida a'dia, ²Ga'i kada paneghewaikana ata, ndapa kissakana ata, ndia ate, monno masalu ate dengaghi ngarakua'da ata.³Ettipona ghitta takka kabangnga kaina, datapadekuki, ta'nangngana, ta'dekuge ne parawi'da a'ndiraka, monno moripa nda'dia monno pakanirro wekkina, a'buttuda ate monno tabuttu ate.⁴Takka, orona manowara Ama Rawi, Juru Slamat 'da, na bogho'ge, ⁵Napa salamatada ghitta, nda' orokina nembata rawige ne a'ndia, takka oronawe manawarana Ama Rawi a'uwa opida monno appa ndadi pi'ada monno awaida Ngau Erri,⁶Napa burruge barrada ghitta napaledewi Ama Rawi Yesu Kritu, Juru Selamat 'nda. ⁷nebalinnawe bata panddebadige, ne Ngau Errina Ama RAwi, hittabana papalimma papawa`ina Ama RAwi, alinnana nemoripa paharapada damangu kadukkana.⁸nepatikki-Na alinna takkanaghe , ne alinnanane, yawwa kubei takka pengunguge, nga`ilagi hidda ata adekubani Ama RAwi, ka`arunuge ne paraghi a`dia . Ngarakua neghe na ndi'awe, monno kawaidebbage ngara kuwa ata.⁹Takka ne alinna'na, eruge ne paneghe pagebbana, silsilah-silsilah, dappamoda denga, monno pata kabangnga papa taudenga patekina Surata A'bia ne alinna'na da'iki guna'ge monno kareinawe. ¹⁰Tuba n'da hidda ata arawingge papabataka dengga, tekina sadeka ato pandoni badana rengnge ko marroni. ¹¹nga'i ko panddege na ata alinana ata ananganai mono ata adirakaya, na ata alinna na ghena douwe an'dia mbarana.KADUKKANA PAPATUTUNA MONNO SALAM¹²Nebaku patukaghi Artemus ato Tikhikus ne barramu, enga ammi takka pengughu barragu ne Nikopolis, ne yawwa kughotabawe baengaga dukkige nerapa kalikka nemmi. ¹³Monno paghessighu limmuni Zenas, atti ata aterrenai Hukum, monno Apolos anemmina laradana nga`i kadaikana akurangnadi.¹⁴Ata podadi ghitta abeina runuge monno araige ne paghilli a'ndia ga'i kakolege ne moripa iya loddo- loddo monno toleka nda mangu i'na.¹⁵Ngarra kuwa ata agha'ina barragu napadukkige salam barramu. Padukkige ne salam ghu barrada ghidda ata amanawara kaigama yamme ne'e atewaida.Ne maringi malala a'dekugumi ngara dukka debba'da .

Philemon

Chapter 1SALAM TUBANA FILEMON

¹Salam wali barana paulusa, na ata aneena gellu dana orona Maremba Yesus Kristus, mono neti awali bara Timotius, dughu ole dadi daghita, barana Filemon, ollegu mono olepaghiligu apamanawarana wekkina ghoro debbana, ²Mono barana Apfia,ghotto daghita, mono barana Arkhipus, ole paghilida ghita mono barada ana ghimbi ana bebena apa iana neumamu.³Kanurru mono talu koko dasa ate baramu wali Allah Amada, mono Yesus Kristus Morida.PATEKI KALADA ATE NEPAPEDANA ATEDANA NEMANAWARANA FILEMON⁴Yauwa kukalada ate nebarana Allah Amagu nebaku lolowe nebou sabayangoga,⁵Oronae baku rengngewe nepakaleikagu mono manawara patoragu aneena baran Mori Yesu Kritu mono barana atangarakua awaige Li'ina. ⁶Yauwa kusabayango gai kou paiage ate waimu gaikana rammiwe nepa pandemu mono kanabennuge ngarakuanawe adia againa bara ghita tubana Mori Yesu Karitu. ⁷Yauwa kusenango lango takage mono nadiawe baku pangedage nemanawaramu mono wali barada ghita angu ghuamu ngara kua atada ata nakalada bali bagePADENGINA PAULUSA TUBANA ONESIMUS⁸Langokahinna kopowe baku menege mono baku waige bana kaladage ane'ena barana Mori bou tekiwe mono bou paghilige tubanawe netou doumu.⁹Mono nemanawara nadiapowe baku dengiwe nebaramu. Yauwa paulusa akwedabana, mono neba hinnawe atmana gellu orona Mori Yesu Karitu.¹⁰Kudengiwe baramu tubana anagu Onesimus apandegu neagaina dounawe bane'ega gellu dana. ¹¹ Netipona deiwaikipoge taka neba hinnawe miwailango takka bage tubamu yeu mono tuba tougu yauwa. ¹²Kupatukai nia a'ngindigawe ne i ategu a' aro baramu. ¹³Badekukoge kubeige dangngi nebaramu ga'i kana delughu kanamanawaraga neba ne'ega gellu dana orona li'i paretana Mori.¹⁴Ne ngarakuanawe badoubeikoge yauwa kaina dakupanghilikige gainamu ne adia bou panghilikoge inda niakiwe bapa ghilimuwe oro boumadauta taka oronawe bapawali atemuwe .¹⁵ Notokoge pedengina Onesimus batighaya walibaramu rapatudu dukiwakan mawaiwe bou deiba baliya nemi lodomuri nawe.¹⁶Ne bahinnawe inda ata papa angu baghu takka nalouka bawe, bapa anghu ghuana apamanawara wekina, inda titokinawe tuba tougu yauwa mono naloukapowe baramu, ne toudetamu mono barana Mori.¹⁷Neba hinnawe deipagaibaga yauwa ole paghilimi deiba Onesimus hinnakaiwe bei deibaga yauwa. ¹⁸Nebana dalakowe baramu mono bapa ghuttako ngarkuanae baramu,ta'ikogawe baledetagu. ¹⁹Yauwa paulusa amatulisa kuwaidi limma dougu; yauwa kubaiyaradi ngara kuada daku teki kiwe tubanawe paghuttamu a' arobaragu;tubanawe moripa doumu. ²⁰Yemmi ole dadigu, gaikoga barana Morigu kaku kolege neadia baramu,paka bolagawe ategu nebaramu Morigu²¹Oronae pabeigu baniakaiwe padekumu,kutulisawe nesurata a' arobaramu,mono kupandege nebou paghili bana loukawe nebaragu. ²²Nebahinnawe padinakawe korogu orona baku menege neti sabayangomu kumennege nebahinnawe baku wali nebaramu. SALAM KADUKANA²³Epafras, olegu ne gellu dana mono barana Mori Yesus Kristus kupangindige salam a arobaramu.²⁴ole kainae marku, Aristarkhus,Demas,mono lukasa,mono ole paghili wadeka. ²⁵Ngau erri wali bara Morida,Yesu Karitu enga koge tidi barada Amin

1 Peter

Chapter 1

Salam awalina Barana Petrus ¹Kawunganawe Awali nawe pytura, pasuru na Yesu Karetu papa ngindi yi, ata papende, ata lii zamboi aboghora wali, pyotu, Nggalati, kyapandokia, Jatia mono Mbitinia. ²Papende ulu wa'ina jala na jama, bapa matuayi orona ghau, Kaa pato'o mono kaa pesiha waidawe ra'ana Yesu Karitu, ne ka'lu koke nda'a ate mono maringi, katogho nggumiwe.LARA MENNE, LARA PAWAI MONO LARA MARAKA. ³Padeikaya Alla ama monno anana Mori Yesu kretu apadadi bada dekuge milla atena a eka gai, kasupu ghai i ge meneda a moripa, oro kede balina Yesu Kretu wali tillu ata mate. ⁴Pakole dengawe mene inda meda, dapa dukida apa-apa, mono dama ghelle, pabendala ghumi sorga dana. ⁵Niaka ne yemmi,agellu waigumi bizza madina Alla, oro pawai, tuba nawe ne manu mara, papa galle dia, paghukuna pagau ge nemmi baka inda duka nawe.⁶Kadala ate denga lango kopo neba linawe, bata ghena kalalu azodika, oro matu-matu anunga ghumi. ⁷Gai kana diawe ne ate waimu, aleuka pawelli emma kaka monno ema rara aghukuna pamea, patunuda api dana. Paboto mono pa ghunda denga waiya, nemmi ba etaya Yesu Kretu.⁸Nia pamanawarami lang ka dami eta koya, nia pawaida lango kadata eta koya, nia kai kalada ate waigu deta ate mono wenggara mata. ⁹Ne bai kolege padou madii tareza kanawe ate waimi, manu mara urra dewa mi. ¹⁰Laranawe ne manu mara, niawe pakalematada mono paka nikida angindi lii lara nawe ne kallu koko dasa ate papa reka ghumi.¹¹Aka nikige ba gekoge mono ba peikonawe rapa pakambu atena ngauna Kretu, ne bata sakita ulu ghaidi maghila aghukuna pa ghenaya Kretu mono botona we nemi ba. ¹²Niaka ne ghida apa euda badawe badapa ghta weki deuda takka ba ne yemmi ngara dukka nawe allina na patekidagumi ghida ata a ngindi lii ege oro ne ngau ama tua, papa tuka wali sorga dana, nia diwe pabeida papalewa, gaika etayi balidaga.LARA NAWE BAMA TUA MONNO BAMANAWARANA OLE ATA ¹³Niawe gai kai rema ge mono kana mangewalawe papa ngedamu, monno kai menne kalu luage ne kalu koko dasa ate kaghjukuna papaduki ghumi nemmi ba eta ya Yesu Karetu lage. ¹⁴Alinana lakawa apa too gaika da deku kage pamimirami netti ulluna bai kabangapo.¹⁵Na Mori apa mai baghumi bana matua, gai ka limmi kaina ne yemmi bai matua ngara dukkanawe pata palimi. ¹⁶Balenga ghaige ama boti gai kaimatua ghumi oronawe baku matua waga yauwa. ¹⁷Ama balimmi badini dana pediki mata ata, aghota dawe tutu da ata, dekuge parawina ia ata ia ata, niaka kai ka madauta ghumi ne ba ata ali ngara ghumi pennu tana,¹⁸Ba lenga pande miwe ba kouka lizzu baghumi ne patami da larana , papa terre dagumi ubumi, badapa waiwe ema kaka mono ema rara. ¹⁹Takka ne raana Karetu apa welli, againawe raa ana bebe, damangngu kabura bala, monno dapa laoda appa appa.²⁰Papade ullu memage badapa dadi poge tana, takka apa oudage baka dukka nawe tana, oro lummu denga ghumi yemi. ²¹Orona nia kai waini Alla apa kede baya wali tillu ata mate, monno ayani botto. Niawe kai waini monno kai menne ni Alla.²²Ne bai pa singngira badiya dewami bai patoo abia, dai manawara boto kai ole dadi, gai kai wali kaliki atege bai pamanawara weki mamanuna. ²³Malla papadadi kia baghumi inda oro winni kiwe aghukuna pameda takka oro liina Alla atoleka.²⁴Malla: ngarra dukka ata pia na tuddayi ruta monno ne kabolada na tuddawe wella ruta malla ne ruta na mawalawe , monno ghida wellana na moraka. ²⁵Takka ne liina Alla engage murri wali murri wali ne niawe lii ege papaduki ghumi.

Chapter 2

¹Nebalinna kowe, kapettige ne ngara kua ne papatau denga, ngarakua ne'matipu, ngarakuada ²da diya, kagoula nga'u mono pateki adiya bara olle. Linna kaiwe lakawa bodi adadi, kaimiluna susu alinna takkana dapa kaula, gai'kikalada dengage kasupu manu mara gaikumoripa ne lara adiya. ³Ne bupeda takka dige ne duana Mori.⁴Nebutukke barana Marawi, watu erri dapa bei ata pi'akiwe taka na deibawe amarawi oro bupaghilli barrana. ⁵Yemmi linna kaiwe ghidda watu togo erri papakedde umma marawi, ata pa-pa'akada angindi maraka apangau, pabe'i atena Alla orona Yesu Karettu.⁶Patekinawe ne surata biya" etawela yauwa ku ta'ini watu togo ne'e sion, watu togo erri papadede mono ngara kua parawi adiya, lapata ngarakua adekuni Marawi gaika dikolekana makke.⁷na watu togo biya atuba yemmi adeika, taka na da deikaya na watu togo dapa beida ata atagu paghillina uma, na jadi watu ghelli. ⁸Mono na watu dana pawelliki mono linna kaiwe watu bennu pagogola dengada ata. Gogola oro dapa rengewe li'ina Marawi. Niawe lara adiya.⁹Taka ne yemmi ata pa'pededa, ata papa akada ata sighira. ¹⁰Etti'wainakana ida ana kina gumi ama rawi taka nebalinnawe ana'nagumi amarawi. Etti'wainaka di dibakiwe ne manawara, takka nebalinnawe mi deibawe ne manawara.KAKONAWE NE'MORIPA ADIYA TUBANAWE NGAU ERRINA AMA RAWI¹¹Lede pudegu pamanawaragu, yauwa ku beina tekkiguwe ne yemmi ata amali ata ia padeu ga'i kamarroge ne moripa adirraka ne penu tana, atudukaguwe ne ate waimu. ¹²Karaghawe ne atemu adiya barada ghida ata lapata ata ada waiponi marawi gainagu bapa neghe lira koghu awaige dadiya, ga'ika etagowe ne parawimu adiya, mono gaika deika ghudaya na Ama rawi, bana dukiwe na lodo bisana.PA'AKADI ATA PARETA ¹³Oro ngarana marawi, radaka barada ata pareta ghida papededa ata pia, langngo kaghida ata aterrena boto aneena padou amadeta. ¹⁴Atau kapala pemerinta papa tukada ata papa akada, gaika yadi tagu reka ghidda ata arawige dama noto, monno kadekuge hidda ata arawige amawenna. ¹⁵Niawe pabeina Ama rawi rawige adiya kana maghukkewe dapa pandeda ata dapande. ¹⁶Moripaghumi alina'na ata abe'basa, taka duwaikage ne bebasamu atubawe ata dama noto mono ata bokala kaballikanawe morigu alin'na ata angindiwe li'ina Amarawi. ¹⁷Pa'akani ngarakua ata , manawarani ngara'kua ata, deibaya Amarawi, madautani Amarawi mono pa'akani na rato.MALER'RINA KARETTU TUBANAWE PATA MORIPA¹⁸Ata pa'angu radaka barra morimu mono pa'akani lodo ghidda waina ata adiya mono amasalu, takka ghidda kaina arawige da'diya. ¹⁹Linna ghaiwe kanurru kanengga, oro bana pedda ne diya atena Amarawi . na iya ata mbana remage ne maleruka. ²⁰Ne niawe, appaya pa'utumu orona bu deibawe radakawe ne parawimu dadiya. Takka niawe ne bumaleruka oronawe bu rawige adiya monno mu radaka bu deibawe, ne'parawi alina'na nama notowe ne aro Alla.²¹Niawe apa'oro baka ghulagumi oronawe Karettu malerrika tubami yemmi, mono bi'dudakage ne pateki adiya lapata bi dekuni oro gha'ina. ²²Etti ba'tedekaghu asala da'iki amma podeta awali ngada dana'na. ²³Etti ba'tedekaya, dana taudelu tedeka'ki, etti bana malerruka paremaki, taka napa ad'dege tou'na barana Amarawi, aparetawe alin'na takkana.²⁴Nia'deuna na''solo deitowe tou'douna, ne ghasu pakasanga deta. Ghaikana pamatewe nasala monno napa moripawe ne'adiya. Oro rio'nawe ra'ana diya wali kareduka. ²⁵Etti wainakana yemmi linna gha'i ana bebe ana'ngana takka neba linnawe yemmi miwali barana akaragha guni urra dewami.

Chapter 3

¹Ahinna kaina yemmi mawine - mawine, radaka mbarana ole ummamu, nga'i bau kaselagu liina Ama Rawi nga'i ka kaselagu parawina mawine nda pa neghe ²nga'i ete ne parawi nda alouka ndia mono kau deku,³Nga'i ne kabolamu ndawalika gyounga, alinna bau kalipage logemu, tau emma rara, mono tau kalambe apa welli. ⁴Kabalekana ne kabolamu nga'i ka wali takana ate danamu, ne hinna kabola dama weghele, awalina ne nghau amaghu mono aka denna. Ne nia we appa welli ne aro mata na Ama Rawi .⁵Alinna kaina hitti mawine ama tua ulluna, abeddalawe pamenemi mbara na Ama Rawi, hidda a kabola wekkina, ahinna kaina akaghodo mbara ole uma n'da. ⁶Ahinna kaina Sarah appa akani ole uma na, Abraham, mono na kadengga ni mori .Yeu olle kainaghu ba anangu sarah ne bau rawinge an'dia mono daiki madauta ne bau paghili.⁷Ahinna kaina we yemmi ngara kua ole uma - moripa dengga ni mawinemu mono deke dengga ni papa ngedha hidda ata masalu.Pa aka kaidi turunan a deibba adia ne moripa n'da. ngga'i hidda padenggimu mbara Ama Rawi kadama andakana. MALERIKA ORO NA BARAWIGHE AN'DIA⁸Kadukanawe, ngara kuami pa iya ge papa ngedha, pamanawara wekina, manawarandi ole ledhemu, masalu ate, mono paradaka wekina. ⁹Abokala dengha ghu emmana tau delu, ban tolakaghu emmana tau ghe deluna.Kabalikana we yadi weemaringgi nia diwe kakapamaighu Ama Rawi.Ngga'i pakita ge ne weemaringgi.¹⁰Ne li'i bia na tekiwe " mbaraghu abei moripa mono abeige lodo-lodo andia na karagha we lemma na ne paneghe bokala, mono ne ro'o wiwi appa neghe mapodeta. ¹¹Nia kaina marro poge bokala, mono rawighe an'dia. Paghili ge moli, mono ghola tekka we. ¹²Mala na Ama Rawi na patete ni ata an'dia, mono ka tillu na Ama Rawi na rengge yi tabang n'da, takka mata Ama Rawi na gebbani na ata arawina ata rawina bokala."¹³ garra ku abokala dengngagu ne bu surungngi rawige a dia?

¹⁵Takka, deika wuddaya Ama Rawi ne ate danamu! Pa'atege buyadi pawale lango kagarai atuntutaghu orona ne pakolemu, ¹⁶Takka paghillige masalu ate monno a`dia, monno kawaige ate kabola ghai bawaiko atekkigo dalinnana, ata abokala dengago moripamu adia barrana Ama Rawi namakke dengage. ¹⁷Lango kada`i amangunagu takka rawige adia, neba niako pabeina Ama Rawi dari pada baraige dadia orona parawi abokala.¹⁸Na Ama Rawi na wenna dengage karedduka orona ghitta ata sala, sadekkadiko atubai ngarakuada ata, amate dengage ne parawi n`dadia , ga`i na Ama Rawi kana ngindiyada barrana Mori. Apamatena tauna, takka apa moripanaghi urra dewana. ¹⁹Ne Ngau Errina Ama Rawi, Na kako kaina tekkidawe urra dewa gellu dana, ²⁰ghidda ata wali nettipona a`dawaini na Allah manamasalu remadi ghidda wali dalarana Nuh, Nuh tangngara padianai tena`na . Natena nia`bana, apparekka dammoki, apanndopatdikona ata, amoripa oro wee bennu.²¹wee bennu linnakaiye pa`rio , hinna nii apasalamatghu. pa`rio da ghinnakina bana makaiye ra`e wekki deta. Takka orona ngau Errina Ama Rawi atubaye neate adia tuba lara keddena Yesu Kritu, ²²Nebalinna nee Nia napennebana Sorgadana monno aniina tida kawanana Allah; Ngarakua malaikat, ngarakua atapareta, monno ngarakua ata a`Bota aradakakua barra-Na

Chapter 4TOLEKA ABE'U ORONA NGAU

¹Malla na Karetu ba na eta ma ghilla ne dadi atana, nggai ne yemmi kania kiwe papa ngedami, pali-toudami . Naata aeta ba maghilla ne dadi atana, palousoni wali sala dana. ²Nggai ne ba gha'i poge lolongauda ne pe'nnu tana, kaudeuselu dekukage patekki ata pi'a, ta'ka pembeina Allah.³Malla na tutubawe hetti patalira bei dekuge pabeida ata kasala mori, bai dekuge aingu-anga, pa bei ata, wee kindora, pamabokawekkina, enu paluana, monno barra marapu ndalarana. ⁴Ne alinnana pakarebba atedengawe, beipalolodengadi ba bara aingu-anga, nia ka kodo kaigumi. ⁵Takka engawaledui na ata aremana pana opi dandi sala da ata a' moripa monno amate. ⁶Niawe batta kaidawe li'i engge ba opi dandi salada, nawe ata pi'a monno kadekuge pa beina Allah. PATA PALIDA ATA KARETE⁷Nebalinnawe na tukke we kadukkana, kai pa ate ghumi, kana mangewalawe papa ngedami kaengage bay sambayango. ⁸Pola beinawe gai kai pamanawara weikina, malla ne manawarana na todiyi sala mangeda. ⁹Ga'i kei paka wekina, dai waikage kangaruka.¹⁰Kai patulu wekkina ia ata, alinana tanggu patulu- pagatana, aterege a dia payana ga'i kana tekiwe linna Myori . ¹¹ Ba ghai kaikuni appa gata, ka linna gumi ata apa ghesi, kana pa akani Allah, malla ngara dukkanawe muriwali- murriwali Amin. Maghilla Orona Yesu Karetu¹²Ii ategu, ndai karebba deng'a kage, maghilla aghaina ndana duki kiwe mbarami. ¹³Takka bai maghillako Orona Karetu, kaindeta ate waige kabuara. ¹⁴Ba nia ghenakumi kangaruka, oro Ngarana Karetu, Maringina malla nghauna JAllah nee ni mbara mi¹⁵Kandaikana iya ata ne yemmi a eta mghilla, ata pamate ate, ate kedu, ata bokala, akubara ole atana. ¹⁶Takka bana etakowe maghilla ba ata padeku ya, kadana makke dengakage, kana ghaipa deika ghuni ya JAllah¹⁷Rapa banawe ba tauge sala ne umma Allah takka bana ullu badiwe ne badiwe ne ghita, kapeikona kadukana tubada ghida ata ndapa toowe li'i enggena JAllah . ¹⁸Makka naparekkaki ata ndakolena manu manara ka gekoge padouda ata ndawaini Myori, ata dirraka? ¹⁹linna kaiwe ata aeta maghilla, dekuge babei atena Myori, gha'i na ndewada kana ande mbarana Myori Ama gholo Ama Rawi bata liwe adiya.

Chapter 5DAGAYI ANA BEBENA ALLAH

¹Ne niawe,alinana ole penatuagu mangu apande matage nemalarata karettu mangu alina domona ata adeke sangadi patekida ,Yauwa kupatuka domodi, ghida padita awaini nebaramu.²Daghayi ana bebe Allah ani'ina baramu emana orona bapakoguwe ,wali atege, alinana pabeina Allah, emana rawige kakole waina pa' utu adiraka, taka rawige oro manudumu. ³Emadomona rawige apagaina ata rato barada ghida ata pawaida aroneboto baramu, niakidowe pagaina tuda bara oleda. ⁴Niaka nebalinawe , ba nemmi.... Amini yeukana mudebawe.⁵Alina kaina yeu abeuna pa' akadi ata akaweda kia, mono yemmi ngara kua pabotowe ne dia ate baramu lapata olemangedamu ; Allah dena beikidi ata akeketa wekina niakidowe nayani kanurru ata apa radaka wekina.⁶Ne niawe, paradaka wekimu bara limmana Allah aterena sangadi gaikana keketaghu bana duki kowe rapanawe. ⁷pa arrekua ne patamu ate bara Allah,lapania akaraghu.⁸ pa' ate mono mada ghumi gebamu kabalika nanoneka napagaina singa, aghewa nga'a pa nga'ana.⁹Gebana kabalika padede panghu pakattoge papa ngedamu. mupandege ngara ne penu tana, lapata ngarakua oledadimu adeitowe ne malarata palawimu.¹⁰mono, tillunawe bughenna maghilla, Allah walinawe kanurru napamaighu deke padeu aro sangadina amoripa pakita bara Kerettu,apadiawe mono apakeddeghu.¹¹barranawe ne sangadi dukiwe muri wali-muri wali. amin!KADUNA NAWE¹²yauwa kutulisa domo surata aro baramu kupalawinawe Silwanusa papandegu. yauwa domo kubeige yagu manuna baramu, neniawe kanurru wali bara Allah. pakattoge padede aro baranawe kanurru,¹³ata aniina ne Babilonia, mono ata paandena Allah, apadukige salam baramu. ¹⁴yadomo manawara bara ia ata lapata bara ata eka. maringina ngarakuada ani'ina barra Karettu. Amin.

2 Peter

Chapter 1MARINGINA AWALI BARANA SIMON PETRUS

¹awali bara Simon Petrus, palima paghaina mono pa waina, Yesu Kretu, aro barada ghida ata adeibawe ate waina alina kaina aghaina barama yame oro alina takana Alla mono tagu kouka lizzu da ghita Yesu Kretu. ²gaimona ne kanuru mono deta koko dasa ate ka enga niage baramu ne baupadeni Alla mono Yesu, mori da.ATA PAPAMAINA MONO PAPEDENA ALLA³Ne botona a gaina na ya badawe kanuru aro barada ghita ngara kua abeina moripa mono adia ate, oro padenawe na pamai ngara kuada aro barana kata deika ghudaya oro dia atena. ⁴Niapo, ayawe kanuru aro barada ngara kua patekina mono mangu welliwe gaimona oro patekina ghita kata deke kaina tora nee barana, mono kata maroge wali ada dia adadi ne penu tana, oro ate papangeda da adiraka.⁵Niaka balinawe, paghilli wali ate ghu gaimona kana manduge ne ate waimu mono moripa adia, moripa adia waige papangeda danamu, ⁶mono ne papangeda danamu ka aputa wekimu, mono aputa wekimu gaimona kaenga pakanaluge, pakanaluge kaenga dia ate, ⁷dia ate kaenga manawaradi ole dadimu, manawaradi ole dadimu gaimona kadabu manawara kage pola tou doumu.⁸Oronawe, ngara kuada baghai kuadi ne tidi baramu mono enga niage ba uwara babara, niaka dakareikanawer mono kau uwara babara ge papangedamu aro barana Morida ghita, Yesu kretu. ⁹Kaniadikowe, na ata ada kole ngara kuage nia bana ata adabeina eta alina takkana mono dana pade wali ate kige ba uwa opi banadi doku dengana wali wainakana.¹⁰Niaka neba linnawe, ngara kua ole dadigu, paghili langu takaghu kana mapadewe ba linatakawe ne bapamaigu mono ba pedeghu; niaka bamu rawidige, you damu warakaki. ¹¹niaka nebalinawe, ne binna a aro pa dou ama deta bara Mori mono tagu kouka lizzu da, Yesu Kretu, na mabuke wali atewe aro baramu.¹²Orona balinawe, yauwa kupangedage kaenga kopalologumi lara tuba ngara kuanawe, balango kamu pade bage mono mudede bagi didara na lara adia aghaina tidi baramu. ¹³Ne baenga lodipoge baku moripa ne penu tana, enga niadipowe baku palologumi lara, ¹⁴oro baku padege banemmi ku kakogha ku gaige ne penu tana dekuge patekina ga Morida, Kretu Yesu. ¹⁵Monno, kupaghili wali atege ku dekuge ne paghesi aghaina gai ka enga niage bami lolowe ba nemi badaiga.APADE MATAGE SANGADINA KRETU¹⁶Oro ba dama dekuna laraneghe adia ne bama tekiwe aro baramu sangadina mono ba amini Mori da ghita, Yesu Kretu, oronawe bayame apade matage sangadina. ¹⁷Niaka ba Yesu banadeibawe boto mono sangadina wali bara Alla Ama, lina kaiwe patekina aro barana na sangadi, Na nia bana ana pamanawaragu, aro baranawe pabei ategu. ¹⁸Yame marengnge domo kaiwe ne lii awalina padou ama deta, ne bama palolo dengani ne padou a erri.¹⁹Namandu kiage papangedama oro patekina, kaenga pa ate diamuwe, alina kaina bupaatege ne palita awegara di padou akapetana, dukki bana delakage tana mono bada ouda mataramu ne ate danamu. ²⁰Ne kaniadikowe , iapoge ne papangedami kaenga daiki papangeda adia awalina papangeda danada ata pia, ²¹oro badaipenguki ia papangeda awalina pabei ata pia; linadomo kaiwe, ngara kua ata apaneghe awaige ngarana Alla badekuge ne lii ngau erri.

Chapter 2

HUKUMAN ATUMAI HIDA GURU-GURU PALSU¹etti winapona waídi nabi-nabi palsu ne tidi barrada umat Allah linna kaiye ne lodo neé waí kaidi guru-guru palsu ne tidi baramu waidi ata ah kalla-kallana panunggana lii dirkada mono dawaiki na Mori Marambah Allah a pamannu marawi mono likda douna a wegawe ne kalawara ne a dadi ne tou deta douda. ²Mono a alua domona a dekudi ne pata moripa likda da duwa mono hiddabana ata a lawage nepateki a dia. ³ah elle weighe utuna ne panewe kelle kakkapa mono nyapo ittiwaina a siapage ne hukumanna a ngettana dadi barra tubada mono ne pakalawara denggada danna marroba ba dipparai ⁴Na Mori marambah Allah danna bisaki banna pauttuwe ne buttu atena orona pawakí palimmana a salah mono na kapetti domodi ne api dana wegara mono na gaí domodi kapota dana dukkiwe ne lodo kamurri na ba tuwai ⁵na Mori Marambah Allah danna manawara kige ne tanah mono langita paraina itti waina wattena Nuh, wa'i ia ata a tekki lii duwa mono wai domodi pittu olena takka nyakido ammige we''e bonnu ne ponnu tanah barrada ata da pandewi na holo marawi . ⁶Na Mori pubbu powarawe ne tanah sodom mono gomora . Mono likdabana dwada tana aka bali tanah mono nyabawe tukda nemme nya dadi barrada ata dirrakana nemme loddo kamurrina.⁷Na Mori na ngatane lot ata di'"a ate na Lot ata milla atea oro ngara kuada ata a bokala da waige ne pattekkina Mori ⁸Ne tidi ata bokala manggu ata dirraka wa'"idi ata duwa ate na etawe mono narenggewe i"'a lodo ne parawi dadua napa orawa dewana oro susah. ⁹Na Mori na pandege ge''i ata duwa ate papawella mono na puttuwi ngara kua ata bokala ate dukie nemmo loddo kamurrina nbatuwai.¹⁰lidda doukido a beige a ponnuwe ne pabeida a dirraka mono ah nga,a waige ne pa erina, dama dautaki a keketawekina mono dama dautaki ba tolai na marawi. ¹¹Linba palimma pawa,ina marawi a manghu dakkota pawessi a lebi atapia linnakaiye ba tolai na Mori.¹²linda guru-guru palsu a pagaina ranga da manggu akkalana a dadi ahobpai a pamatewi atekhie ne dappa etada mono arodobada ne pamukbuka dengagada ¹³Adipparai nea da duwa orona mbaraige ne dirraka. Arembange, awanghawainghe, aenu, ama dii barramu. ¹⁴wai',i patirrige mata ndana a beingghe rainghe ne bokala. Danghuki mbaraina dirraka, beinghe wangho waina ata milla. monnpo adombana patanda a linhamaghana kawuttukana ata¹⁵agaimbani lara adua monno adekhu lara ndadua apagaina Bileam anana Beor. Awengha pautu ndhu dua. ¹⁶Akolena mbani akattona awalina barrana keledai akabongha orona ndarengge. na bisawe mbana panewe linha liina atapia, nyawe kana mapattuwe neparaina.¹⁷Linha guru-guru palsu apagaina mata wee amaroota, apagaina kawuta papoindaparingi, monno waimbange pandouna kapottana. ¹⁸Nepanewe mbodo ndamanghu inha, monno abei ndommonge mbalorea mbali na ata anghu ama raina salah. ¹⁹Guru-guru palsu atekki klaholo ne kira mboto, takka linha douna ata papawede, monno adimbadou ne loddo mbalangho.²⁰Ah nghu mbana mbana mbaraige nedadua, apawella mbai , monno awaimbai Yesu Kristu akaukandi, tapi abeimbali ndommnghe mbali rainghe ndadua, maka laoukkapo batopo nepa dimba murrinda. ²¹na louka paduapo nda pande memanghe nenghara dua ate kalu koka daripada mbawangha wainghe manawara na mori. ²²aapa tudha wainda laranawe, na bongga na ngaa mbali nghe muntana, na wawi na mbeika mbali nepado pataika waina.

Chapter 3YESU BA ENGA AMMI WALIDINI

¹Ngara kua ole dadi pamanawaragu, ne surata kaduada bawe patulisagu aro barramu. Ne surata kaduada dana, kupaghillige gaimonagu nepapangeda danami kana diawe linda gumi baku tekigumiwe, ²gaimona gu ka enganiage balolowe ne patekkida wainakana ghiti lede papala, kaito papadolada, mono lii paparetana Mori tagu kouka tagu lizza barra palima paghaina Rasul.³Kaniawe, gaimona kai pandege, ba nemmi lage, ngara ata apawade amai kaina dekuge ne pabei ateda adiraka pababa, akita palira. ⁴Ba appa neghe kaina, baka gege patekina ba amiga balina? oronawe wali ubbu waika da ba mate, ngara kuanawe enganiage bana kakowe wali kapuu katarinawe bana dadiwe.⁵Oro ngara kuada ba bullage ne alinna takkana tubanawe lii na Marawi, ne langita ba ghaimemabage, monno ne tana bapadadige wali wee monno oronawe wee. ⁶monno ne wee, ne tana adadi ne wainakana na mubuka ngara kuawe oronawe kanualaka wee benu. ⁷takka nia oro lii na marawi we, langita monno tana aghaina ne balina we a bendalawe gaimona katunnu waige api nemi lodo pakatutuna monno padee ngara kuana ata a sala diraka.⁸ngara kua ole dadi pamanawaragu, dai bulla dommo kage ne alinna takkana. Barana Mori ne a ia lodona napa gaikaiwe ba rata dounawe monno ne arata douna gaikaidiwe ia lodo nawe. ⁹Na Mori dai pengu kipoge kanna murriwe bana togolawe nepatekina alinana patekida ata apirra ne danna mawaikiwe.linna dommo kaiwe , aro walinawe, napakanaluge atena oro badana beikige na a ia ata bana meda, monno gai ngara kua ghida ata ka mai tidi barrana monno kaderage.¹⁰Na lodo pamai waina Mori na pa gaikaina na lodo pamai waina ata kedu, monno ne langita na muege oro lii apa allu. Ngara kua pawai penu langita padeena ba mutuna oro api apa allu bangata, monno ngara kua aghina ne penuh tana pagholo parawina padeena ba mutuna.¹¹Niaka ngara kua appa dee bana, oro balinawe , peinommo komu bamu moripa? baka damu moripaki deku ge ne manu mara monno bamu paghilli aro barana Alla. ¹²Ba karema waige monno kana ngetage na lodo pamaiwaina na Alla? Na lodona mori, ne langita na mubukawe oro api, omnno ngara kua pawai penu langita padeena oro bangata. ¹³Kaniawe, dekuge patekkina Alla, ghitta tarema kaige langita monno tana ama ghungnga, pa doda ngara kua ata adekuni na lara moripa a dia.¹⁴Ngara kua ole dadi pamanawaragu, oro bata rema ngara kuage, niaka tapa ghilliu takka penguge gaimona na Alla kanna padegew ba ata da zala diraka da, ata dia, mono tadia denga dommoni Alla. ¹⁵Napa gaikoge nee ate pakanalluna we Moribata kolena kaloga manu mara. Lina dommo kaina na Paulus, ole dadi pamanawarada, na teki dommo kaiwe aro barramu maneilo wiwi, mangane ate na payana ama gholo ama rawi aro barana. ¹⁶Nia kaina nateki kaiyi ngara kuanawe netti surata dana na wadeka. Baniadiwe, ghai domo kaidi dapa pandde bapa ngedadi mala linawege ateki dua bawe ngara kua ghida ata akabangage mono akiina ate waina. Ghida kaina arawi domo kaige tora -tora daounawe ne surat bia. Niakana dadiwe meita damo a aro pola tou wee kalitana.¹⁷Ngara kua ole dadi pamanawaragu, niaka kamu pande kua badige, aputa wekimu, gai kada ele kana lara, teba kana teko, oro nawe salah diraka awali barada ngara kua ghida ata adapande ge ne pareta. Gaika damu waraka kana wali ne ate papangedamu amanduna. ¹⁸Niaka, moripaghu dekuge ne kanuru mono bamu pande kaini na Mori tagu kouka tagu lizu da Yesu Kretu. Aro bara dikonawe ne deika ghunda , wali nebalinawe mono dukiwe nemmi muri wali-muri wali. Amin.

2 John

Chapter 1MARINGI MALALANA

¹Awali barana penatua,aro barana paina papededa monno ghida anana, pamanawaragu, mono inda yauwa waikina, ghitta ngara kua ata pia apandege ne lara adia, ²oro larana adia pagaina ne tidi barada, azadidi zangerada, muri wali-muri wali. ³Kanuru , manawara, lapata talu koko dasa ate wali barana Allah Ama monno Mori Yesus Kristus, anaNa, zadidi, sangera koda larana adia lapata manawarana.MORIPA DEKUGE LII PARETAN A ALLAH⁴kalada wali atege ategu baku pandege ghidda anamu ba moripa adekuni lara adia, orro lii papareta padeibada awali barana ama. ⁵Nebalinawe , kudengighu , yo,u inda tekki kiguwe pareta baru, ne lii pareta pakole bada, gaika enga niage bata pamanawara wekina. ⁶ne pamanawara wekina, moripa kaenga niage bata dekuge lii paretana. Ne niawe lii pareta, alina na neti parenge bamu, ka enga niage bamu moripa waige.⁷Oro bamangeda bana ata apa ngade ole atana ne penu tana, ndawaikini Yesus ba Kretu ya a mai ne tidi barada pola tou ata pia. Ata apa ngade ole ata piana dawaikini Kretu. ⁸Aputa wekimu kada muekana ghidda aghaibana, gaii kata deiba kanuru kanengga.⁹ngara kua ata akako monno adawaige lii paretana Kretu, nia ata dapangunai Alla, monno garra kugu awaige ne lii pareta nia a olenai Ama monno anana.¹⁰baghaiko ata amaibaramu, monno dana ngindikiwe ne lii pareta, damu deibakaya bana tama ne ummamu monno damu yakaikani salam. ¹¹orona, bagarakugu adeibaya na ata nia kaina na dekuge ne paghilina kabalikala gholo.¹²Ghipundi pateki kiagu, aro baramu, daku beikige baku waina kerta monno tinta. Kuwai mennege amiga baramu kata paaro mata wekina bata paneghe gaimona ne kalada ate ka enga niage. ¹³Ana da ghottomu, papededa ghida apa ngindigu salam aro baramu.

3 John

Chapter 1APA GHILIGE ADIA MARINGI TAGUMU GAYUS

¹awalinawe Yohanes, angu nguagu pamanawara. ²ku tabayami, gai kai dia dia awa toumi mannoi dewami. ³kudeta ate ba amigumi, pei ghainawe bai moripa tubanawe adia atekiwe adia. ⁴daikige deta ategu baku rengngeyi anagu alouka pakaladana orona ba ghilige adia.⁵ole dadi pamanawaragu, dede mandungo monno paghili ge adia, lango kanee gumu tillu ata eka, gai kai pa ghili dia, bai tuludi ne ghida.⁶mubogho bage dia mu barana ana alimu bai kako lara dana liwe adia tubana mori . ⁷Oro ngarana mori dai kole kina appa-appa barada ata da pandeni mori. ⁸lango kalina kowe , enga ge bata deibayi , oro nawe adia,⁹Yauwa kutulisa bawe surata barada ana allimu, mori, na Diotrefes, ata paama dadeiba kima yame. ¹⁰Ne ba amiga , kopalolo lara na ata abokala, monno da dibayi, lede pudeda.¹¹Dai deku kage parawi da dia, takka liwe adia.¹²Ngara kua ata na tekki bawe adia, lango kania Demetrius linnaa kaina bana tekiwe adia.¹³Naluadi adia paghukuna patulisagu barami, dappa wai pena monno wee tinta. ¹⁴kubeige dukige kata paarona bata paneghe. ¹⁵ku padukige barami maringi malala, monno ngara ana allina mori.

Jude

Chapter 1

¹Wali barra Yudas, angindiwe li'ina Amarawi monno anguana Yakobus Arodawe barrada ata pamanawarada Amarawi , monno pakaraghada Ama Rawi. ²Gaine manawara monno maringngi malala gaika engage barramu. Amarawi na hukum ni na ata araige dadia³Lede gu pamanawaragu nebalinnawe kupaghilli takkage baku tulisawe oronawe urradewa debbada, naperlu we baku tulisaguwe barramu monno kudengighumi gai yemmi kepaghilli takka penguge na urra dewa mi a sadekka monno dukki mori wali. ⁴Ghida ata alinna na arawige a sala monno na dekuge ne atena adiraka monno dana beikini Ama Rawi. Monno na salah waige ne manawarana Ama Rawi.⁵Ne balinnawe ku beige palolo denga gumiwe langokopo yemmi bi padde ngara kuage na Ama Rawi bana paeudadi ata wali tana Mesir, tapi yidda ata da dekuni Ama Rawi monno dawaini atama neraka. ⁶Monno malaikat- malaikat adadekugene patikkida, monno agaege ne padeuda , na Ama Rawi a kettedi rante abadi, aneghena kapetadana aleuka kapettana nia ba hakimi yi nemmi loddo akaladana, alinna kaina Sodom monno Gomora.⁷Alinna kaina Sodom monno Gomora pangngu kota arawige dirraka na gholawe ne pabei atena , na deibawe ne api amalouna a linna na tudda. ⁸Alinna kaina yidda ata awaige kanaganippina, adirrakaweki, dadeibakiwe ne patekki aboto, monno a hinawe ngarakuana adiya.⁹Mikhael laito a ullu di Malaikat ne bana pataudengadi kabyallika oronawe mayatana Musa dana baranika bana tiki ne dalinna takkana , niakidowe natekkiwe , '' lango na Ama rawi kana bani dougu!". ¹⁰Tapi yidda ata arawige da dia , tapi appawe ne papangeddana olenadi ranga damangu papa ngedana. ¹¹Atillira yida ata adekuni na lara padekuna kain, monno agholawe ne a dirraka salah parawina Bileam , monno amate dengage parawida a linna kaina Korah.¹²A raige da dia ne tillu moripa adia , a nga'a dengaguwe ne nga'a dama dautaki monno damakkeki, niakidowe ba lolowe ne toudouda. Ollenadi kasoba angindi urra pangindi lao, pangindi maida paringngi. Olledadi ghasu da ghua dukkige rapada, appaduadana ba mate, arituka wali kalarata kaladana. ¹³Ollenadi kanolaka a bennu abani, a rawi deuge dadia, ollenadi ranga utta, aneghena kapttadana mori wali-mori wali.¹⁴ Monno ghida ata a linna na Henokh, awali keturunan kapittu patkkina Adam " etawela, na baammi kuni ama Rawi rata-rata yi ata adekunawe ne li'i bi'ana. ¹⁵Gai ka hakimi kuayi ngara kuada ngida ata, ayadi hukuman yida ata arrawige ne diraka barra pola touda, appa ngada kaladana monno paneghe kasar barrana Ama Rawi. ¹⁶Ghida ata amangellu pakita a' ghegawe ne sala , monno a' dekugene dirraka barra pola toudouda, appa ngada kaladana monno awaige lemmana tubawe toudouna. Kupalolo guwe monno kupanungaguwe¹⁷Ngara kua olle dadigu pamanawaragu anga lolowe ne patikkida yidda papalimma paghaeda Ama Rawi Yesu Karetu. ¹⁸Monno atikkigumiwe, ba nemmi moripa akadukka na ba ghaege da diya adekuge ne adirraka. ¹⁹Ghidda lage ata arawige dappa papamoda denga, adekuge dirraka penu tanah monno daiki ngau erri barrada.²⁰Takkane balinawe yemmi ngara kuami dughu dadi gu pamanawaragu pakeddewe toudoumu ne pennu ura dewamu damangu salah monno madengighu barra ngau amatua. ²¹Kraghawe ne toudoumu barrana Ama Rawi remawaige ne moripa a ngindi we ne lara adiya.²²Deuge masallu ate barrada yida ata a'agarra, ²³Paselamatadi yidda ata abeina tama ne api dana, barrada yida atawadeka, pa etadawe monno boghodawe ne masallu ate, monno pangindige madauta monno pakanirrowekina, yidda ata arawige dadiya ne pennu tana. Deika Ghuddaya Barrana Ama Rawi²⁴Barrana Aboto a' bisa nakaraghanghu ghaikadana katunnurakana monno napalousogu awali kadubu barranawe barranawe ne padou amadeta monno abi'sa amadi, monno nayadawe magalora ate akaladana. ²⁵BarraMu monno barrana Ana Mu Mareba Yesu paledewaiguwe ngaraMu, a' burru padeu amadeta paghessi monno kuasa ama leu indakaila ettipona a' ullu monno nebalinnawe dukkige mori wali-mori wali. Amin